п р и с ъ д а
№ ________

гр. ЛЕВСКИ,    28.11.    2008 год.

В ИМЕТО НА НАРОДА

Левченски районен съд на   двадесет и осми ноември   през две хиляди и осма година в открито съдебно заседание, в следния състав:

       ПРЕДСЕДАТЕЛ:СТОЙКА МАНОЛОВА
     		   ЧЛЕНОВЕ:
				         			          
на секретаря Ваня Димитрова в присъствието на прокурор Цветомир Папурков разгледа докладваното от съдия Манолова наказателно н.д.о.х. №  20074410200546  и на основание данните по делото и закона

П Р И С Ъ Д И :

	ПРИЗНАВА подсъдимия О.А., роден на * г. в гр.Л.,*, ЕГН *, за НЕВИНЕН за това, че на 11.04.2007 г. в землището на с.Обнова без редовно писмено позволително сякъл, вземал и извозил от горския фонд 3 куб.м. акациеви дърва на стойност 138 лв., като деянието представлява маловажен случай, поради което и на основание чл. 235, ал.6 от НК във вр. с чл. 304, пр. последно от НПК го ОПРАВДАВА.
	ПРИСЪДАТА подлежи на жалба и протест пред ПОС в 15 – дневен срок от днес.

						ПРЕДСЕДАТЕЛ:

М О Т И В И  по НОХД 20074410200546

	Обвинението, повдигнато от РП Левски против О.А., роден на * г. в гр.Л., живущ в с. О., *, ЕГН *, е по чл.235 ал.6 във вр. с ал.1 от НК, за това, че на 11.04.2007 г. в землището на с. Обнова, без редовно писмено позволително сякъл, вземал и извозил от горския фонд 3 куб.м.  акациеви дърва, на стойност 138 лв., като деянието представлява маловажен случай.
Подсъдимият е получил препис от обвинителния акт, разбира обвинението, дава обяснения. Същият заявява, че се признава за виновен, но от друга страна твърди, че на 11.04.2007г. не е ходил да сече дърва, не е извозвал дърва през месец април.
РП Левски поддържа обвинението против подсъдимия. Счита, че обвинението е доказано по несъмнен и безспорен начин и моли съда след като го признае за виновен, да му наложи наказание по преценка на съда, но предлага по отношение на подсъдимия да бъде наложено най-лекото предвидено в закона наказание, а именно – глоба, като относно размера предоставя на съда. 
	Съдът, като прецени събраните по делото доказателства, приема за установено от фактическа страна следното:
	Видно е от представените по делото писмени доказателства, че по отношение на подсъдимия О. А. е съставен акт №0122190 от 11.04.2007г. 
Актът за установяване на административно нарушение е съставен за това, че в нарушение на чл. 80 ал.1, А. съхранява 3 куб. м. акациеви дърва за огрев без писмено позволително и немаркирани с контролна горска марка и експедиционна горска марка. Актът не е подписан от подсъдимия, тъй като е отказал. Това обстоятелство е удостоверено от свидетеля И.И.- полицай в РПУ Левски.
   В съдебно заседание свидетелят В. в показанията си в качеството на свидетел потвърждава констатациите в акта. Същият заявява, че са били на проверка с колегата си Д. и кварталния на с. Обнова. Правили са проверка по къщите, в резултат на която са намерили дърва в дома на подсъдимия, но свидетелят няма спомен за количеството. 
В резултат на проверката са съставили само един акт – този на подсъдимия. П. е съставил акта, а свидетелят и  полицаят са били свидетели по акта.
В качеството на свидетел е разпитан и свидетелят И.И. – квартален на село О.. Същият заяви, че познава подсъдимия, но не е бил свидетел по съставяне на акта. Не се е подписвал върху акта. 
Във връзка с показанията на този свидетел, на същия е предявен АУАН. Свидетелят е категоричен, че няма негов подпис върху копието от акта, приложен към делото. 
Според показанията на свидетеля, дадени в хода на съдебното следствие, подсъдимият и друг път е  вършил незаконна сеч, но са му съставяни актове от РПУ Левски – по чл. 218 – за незаконна сеч на дърва за огрев с каруца.
В съдебно заседание е разпитан и свидетелят П. Д.. В показанията си той заявява, че са извършвали проверка, в резултат на която се е установило нарушение. Установява се от показанията на свидетеля, че с колегата си са измерили количеството дърва, което е отсечено. Установява се също, че проверката е била направена в дома на подсъдимия. Кварталният се е подписал върху акта. Констатациите в акта са истината, която са установили проверяващите.
Подсъдимият е категоричен, че свидетелите не са посещавали дома му и не са извършвали проверка. 
 РП Левски е повдигнала по отношение на подсъдимия обвинение по чл.235 ал.6 във вр. с ал.1 от НК, за това, че на 11.04.2007 г. в землището на с. Обнова, без редовно писмено позволително сякъл, вземал и извозил от горския фонд 3 куб.м.  акациеви дърва, на стойност 138 лв., като деянието представлява маловажен случай. 
Чрез обвинителния акт прокурорът развива в пълнота своята обвинителна теза пред съда. Предназначението на обвинителния акт е да формулира обвинението така, че да определи предмета на доказване от гледна точка на извършеното престъпление и участието на обвиняемия в него и по този начин да се поставят основните рамки на процеса на доказване и осъществяване правото на защита. 
В обстоятелствената част на обвинителния акт прокурорът трябва задължително да посочи фактите, които обуславят съставомерността на деянието и участието на обвиняемия в осъществяването му – времето и мястото на извършване на престъплението.
Повдигнатото по отношение на подсъдимия обвинение за извършено престъпление по чл. 235, ал.6 от НК не се доказа в хода на съдебното следствие. 
РП Левски не доказа, че подсъдимият е извършил престъплението, за което му е повдигнато обвинение, а именно – че на 11.04.2007г. в землището на с. Обнова, без редовно писмено позволително сякъл, вземал и извозил от горския фонд 3 куб.м.  акациеви дърва.
	Възприетата от РП Левски фактическа обстановка не се установи в производството по делото.
	От всички събрани по делото доказателства – писмени и гласни бе установено, че актът за установяване на административно нарушение е съставен затова, че подсъдимият А. съхранява 3 куб. м. акациеви дърва за огрев, без да има писмено позволително за това.
 	Така установената фактическа обстановка осъществява друг състав на престъпление по НК на РБ.
	Предвид изложеното, съдът счита, че повдигнатото по отношение на подсъдимия обвинение за извършено престъпление по чл. 235, ал.6 от НК не е съставомерно. Подсъдимият не е извършил престъплението, за което му е повдигнато обвинение. 
	Предвид изложеното, следва и подсъдимият О.А. да бъде признат за невинен затова, че на 11.04.2207 г.  в землището на с. Обнова без редовно писмено позволително е сякъл, вземал и извозил от горския фонд 3 куб.м. акациеви дърва на стойност 138 лв., като деянието представлява маловажен случай, поради което и на основание чл. 235, ал.6 от НК във вр. с чл. 304, пр. последно от НПК го ОПРАВДАВА.    
На основание изложеното съдът постанови присъдата си.

				ПРЕДСЕДАТЕЛ: